Фёдар Одрач

**Фёдар Одрач**, сапраўднае імя **Фёдар Шаламіцкі** (; ) — украінскі пісьменнік.

## Біяграфія 
Паходзіў з мясцовай шляхты. Вучыўся ў Пінскай гімназіі, скончыў Віленскае рамесна-будаўнічае вучылішча, пасля — Віленскі ўніверсітэт. З 1939 года працаваў настаўнікам у вёсцы Сошна. З 1941 года працаваў у рэдакцыі газеты «Ковельські вісті» на Валыні. З 1942 года далучаецца да Украінскай паўстанчай арміі.

З 1944 года — на эміграцыі, спачатку ў Заходняй Германіі. Там ён пазнаёміўся з Кларай Нагорскай, з якой пераехаў у Манчэстэр і пасля ажаніўся.

З 1953 года — у Таронта. Тут ён заняўся напісаннем раманаў і апавяданняў, а таксама артыкулаў для мясцовых украінскіх газет. У яго нарадзіліся дзве дачкі — Рута і Эрма.

Фёдар Одрач памёр ад інсульту 7 кастрычніка 1964 года.

## Творчасць 
Кнігі Одрача аўтабіяграфічныя, дзеянне адбываецца на родным яму Палессі. У мове ўжываў дыялектызмы з берасцейска-пінскага рэгіёна.

«Вощадь» — апошні твор аўтара, апублікаваны пасмяротна. Гэта першая частка задуманай трылогіі пра Палессе. Падзеі аповесці «Вощадь» адбываюцца ў сяле Хлябы Пінскага павета і ў самім Пінску. Мясцовым палескім словам «вощадь» называюць ранішняе зарыва.

Псеўданім пісьменніка — мясцовае палескае слова «одрач», якім называюць лугі каля ракі Стыр.

## Памяць 
У Ковелі ёсць сквер і вуліца, названыя імем Фёдара Одрача. Адкрыццё скверу адбылося ў 2012 годзе і было прымеркавана да стагоддзя з дня нараджэння пісьменніка. Вуліца з'явілася падчас дэкамунізацыі тапамінікі ў 2016 годзе, раней яна насіла імя Чапаева.

У 2012 годзе да стагоддзя з дня нараджэння пісьменніка адбыўся літаратурны вечар памяці пісьменніка. Першапачаткова яго планавалі правесці ў хаце пісьменніка (яна захавалася ў Мясяцічах у вельмі дрэнным стане) або ў пінскай бібліятэцы, аднак мясцовыя ўлады не далі дазвол на мерапрыемства па прычыне ўдзелу пісьменніка ва Украінскай паўстанчай арміі. Актывісты спрабавалі давесці, што пісьменнік не ўдзельнічаў у змаганнях з Чырвонай Арміяй, аднак мерапрыемства так і не дазволілі. У выніку мерапрыемства адбылося ў Брэсце, у вузкім коле мясцовай украінскай грамадскасці.

З 2008 года дачка пісьменніка Эрма Одрач займаецца перакладам бацькавых твораў на англійскую мову.

## Асобныя выданні 
* *Одрач&nbsp;Ф.* В дорозі.&nbsp;— Буенос-Айрес : Перемога, 1954.&nbsp;— 151&nbsp;с.
* *Одрач&nbsp;Ф.* Наше Полісся.&nbsp;— Вінніпег : Інститут Дослідів Волині, 1955.&nbsp;— 68&nbsp;с.
* *Одрач&nbsp;Ф.* Щебетун.&nbsp;— Нью-Йорк, 1957.&nbsp;— 291&nbsp;с.
* *Одрач&nbsp;Ф.* Півстанок за селом.&nbsp;— Буенос-Айрес : В-во Ю.&nbsp;Середяка, 1959.&nbsp;— 292&nbsp;с.
* *Одрач&nbsp;Ф.* Покинута оселя.&nbsp;— Торонто : Добра книжка, 1960.&nbsp;— 305&nbsp;с.
* *Одрач&nbsp;Ф.* На непевному ґрунті: Мемуари.&nbsp;— Торонто : Добра книжка, 1962.&nbsp;— 340&nbsp;с.
* *Одрач&nbsp;Ф.* Вощадь.&nbsp;— Торонто : Комітет Видання Повісти «Вощадь» в Торонто, Онт., 1972.&nbsp;— 387&nbsp;с.
* *Одрач&nbsp;Ф.* Щебетун // Хрестоматія з української літератури в Канаді.&nbsp;— Едмонтон, 2000.&nbsp;— С. 389—400.
* *Одрач&nbsp;Ф.* Щебетун.&nbsp;— Луцьк: ВАТ «Волинська обласна друкарня», 2008.&nbsp;— 240 с.
* *Theodore&nbsp;Odrach.* Wave of Terror. Chicago : Academy Chicago Publishers, 2008. 326&nbsp;p. ISBN 978-0-89733-562-1 
* *Theodore&nbsp;Odrach.* The Village Teacher and Other Stories. London : Glagoslav Publications B.V., 2022. 308&nbsp;p. ISBN 978-1914337772 

## Артыкулы 
* Під мрячним британським небом // Час.&nbsp;— 1949.&nbsp;— 10 квітня.
* Дух професора Степана Килимника між нами // Свобода.&nbsp;— 1964.&nbsp;— Число 193.&nbsp;— 15 жовтня.&nbsp;— С. 4.

## Крыніцы 
Катэгорыя:Украінцы ў Канадзе